
Deltagere: Jonas, Jesper, Camilla, Anne, Anna
Fraværende: Alain 
Referent: Pernille 

Code of Conduct
Bestyrelsen har forinden mødet modtaget 2. udkast af Code of Conduct. Enkelte rettelser foretages under mødet og Code of Conduct godkendes. Code of Conduct skal lægges på hjemmesiden samt sendes ud til alle eksisterende klubber samt når der optages nye klubber i Fodtennis Danmark. 
Kontoplan og Dinero
Punktet udsættes til næste møde.
Dropbox og fildeling
Fodtennis Danmarks dropbox fylder så meget, at det kan være en udfordring for alle i bestyrelsen og øvrige relevante personer at have plads til den. Der laves derfor en dropbox-mappe kaldet ’Bestyrelsen’, hvor al relevant materiale lægges ind. Denne får hele bestyrelsen adgang til. Camilla og Anna tjekker den eksterne harddisk og lægger det online på dropbox. Det foreslås, at hvis bestyrelsen får behov for at kigge i den store dropbox, kan man overveje, at de kan modtage en engangskode til en fælleskonto. 
Ny struktur til liga og 1. division
Camilla fremlægger en ny liga- og 1. divisionsstruktur. Strukturen lægger op til, at der spilles efter den franske model, hvor der er 9 hold i hver række. Udfordringen er dog, at vi så er afhængige af, at der stiller 9 hold op i hver række. Ved alle kampe skal der stilles med to dommere i liga og en i 1. division, men muligvis skal holdene i liga stille med en ekstra det første år, som kan hjælpe til at dømme i 1. division. Dette arbejdes der videre med, så det ikke bliver tilfældet fremadrettet. 
Desuden foreslås det at fordele det frivillige arbejde i forbindelse med afvikling af liga og 1. division, så det ikke afhænger af bestyrelsen hver gang. Her kunne en model være, at der i spilleplanen også udpeges to hold der er ansvarlige for opsætning og nedtagning af baner. I så tilfælde skal vi have en kasse i Hafnia-hallen som medlemmerne har adgang til. 
Detaljerne skal på plads, men det er godkendt i bestyrelsen at arbejde videre med denne struktur. 
Forslag til DM fra den franske struktur er hurtigt fremlagt, og det besluttes at der arbejdes videre med det på næste møde.
Struktur for træner- og dommeruddannelse
Det afprøves at dommeruddannelsen overgår til onlineforløb á 1 ½ times varighed, hvor deltagernes eksamen vil være at dømme en kamp til liga eller 1. division med supervision. Træneruddannelsen forbliver ved fysisk fremmøde, men der udvikles en video med forkursus til træneruddannelsen. 
FodteX og økonomisk status
COVID-19 har også haft sin påvirkning på Fodtennis Danmark, og der således behov for at der iværksættes nye initiativer til at give indtægt, ligesom nogle udgifter er udsat. 
Initiativer der iværksættes: shop på hjemmesiden med salg af landsholdstøj og plakater, online-banko, aktion på Odendo, Fodtennissportens arbejdsdag, online-skrabelodder. 
Der ønskes et udvalg der er ansvarlige for indtægter til Fodtennis Danmark, både nu og fremadrettet. 
Det godkendes, at der oprettes en Facebook-gruppe til eksponering af støtteprojekter, så vores egen facebookgruppe ikke spammes. 
Der sendes en oversigt ud til bestyrelsen over metoder til indtjening. 
Årshjul
Årshjul er præsenteret og godkendt. Sendes ud efter mødet. 
Arbejdsbeskrivelser
Der skal udfyldes ”Bestyrelsens opgaver og ansvar”, hvor hvert bestyrelsesmedlems opgaver bliver gjort tydelige. Dette skrives ind i et dokument og sendes ud til bestyrelsesmedlemmerne. Fire opgaver er ikke fordelt, da de ikke er aktuelle på nuværende tidspunkt.
Pernille laver et dokument over de frivillige i Fodtennis Danmark, så det beskrives, hvem de er og hvad deres ressourcer er. Der ønskes et frivillighedskartotek med medlemmer fra forskellige klubber, hvor frivillige bliver nemme at få fat på. 
Hvordan motiverer vi de frivillige efter FodteX?
Udsat til næste møde.
